**I. gimnazija**

Zagreb, Av. Dubrovnik 36

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2019.**

**na razini gradskih četvrti**

(Novi Zagreb-istok, Novi zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2019. godini na internetskoj adresi Agencije za odgoj i obrazovanje **http://www.azoo.hr**

Škole su dužne provesti **školsku razinu** natjecanja do 25. siječnja 2019., a podatke o provedbi poslati u **I. gimnaziju** zajedno s odabranim radovima i prijavnicama.

Potrebno je priložiti zapisnik za svaku kategoriju sa školske razine koji treba sadržavati sljedeće podatke: nadnevak natjecanja, imena članova povjerenstava, imena učenika koji su sudjelovali u natjecanju.

Zapisnik, sve radove i prijavnice za smotru (**prijavnice:** isključivo na propisanim i elektronički ispunjenim obrascima**, e-mailom: na info@prva.hr)** potrebno je dostaviti do **25. siječnja 2019. godine do 14 sati** u I. gimnaziju (Av. Dubrovnik 36, 10010 Zagreb). Općinska razina održat će se **31. siječnja i 1. veljače 2019.**

**Prijavnice za Smotru LidraNo 2019. ispunjavaju se samo jednom i to na školskoj razini. Upisuju se SAMO sudionici koje šaljete na sljedeću razinu. Prijavnice i šifrarnik preuzet će se na stranicama Agencije za odgoj i obrazovanje u Katalogu natjecanja i smotri za 2019. godinu.** [**www.azoo.hr**](http://www.azoo.hr)

**Važno**: Radovi bez traženih podataka neće biti uvršteni u prosudbu.

Sve obavijesti o provedbi smotre Lidrano na razini gradskih četvrti možete pronaći na internetskim stranicama I. gimnazije **(www.prva.hr/NATJECANJA/LIDRANO),** a važne informacije o županijskoj smotri potražite na internetskim stranicama Prirodoslovne škole Vladimira Preloga **(www.psvprelog.hr).**

**Uvjeti koje prijavljeni radovi / scenski nastupi moraju zadovoljiti**

1. **Novinarsko stvaralaštvo**

**a)** Samostalni novinarski radovi mogu biti sljedeće novinarske vrste: vijest, izvješće, intervju, reportaža, prikaz, osvrt, bilješka, recenzija, komentar, portret lika i druge novinarske vrste. Ne smije biti duži od 4 kartice teksta (1800 znakova s prazninama). Jedan učenik može prijaviti jedan novinarski rad, a škola može prijaviti ukupno **do pet** samostalnih novinarskih radova. Rad treba biti opremljen (nadnaslov, naslov, podnaslov i, po potrebi, međunaslovi i okviri), ali bez prijeloma i s istaknutom opremom.

Svaki tekst šalje se u **20 tiskanih primjeraka** sa zapisom svakoga tekst na pojedinačnome CD-u (jedan CD – jedan učenički tekst).

Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a na zasebnoj stranici treba napisati sljedeće podatke:

* zaporku i razred koji učenik pohađa (riječ i pet brojeva)
* ime i prezime učenika, razred
* naslov rada
* novinarsku vrstu (koja je upisana i u tablicu: reportaža, kritika, izvještaj, vijest, intervju ili članak)
* naziv škole, potpunu adresu škole i telefon
* ime i prezime voditelja i **telefon voditelja**
* **potpis** voditelja i ravnatelja

**Svaki CD** mora imati **omotnicu** sa sljedećim podatcima:

* kategorija u kojoj se natječe (samostalni novinarski rad)
* ime i prezime učenika
* naslov rada
* razred
* naziv i adresa škole
* ime i prezime voditelja

**b)** Radijska emisija i školski list šalju se **izravno na županijsku**

**razinu** (Prirodoslovna škola Vladimira Preloga, Ulica grada Vukovara 269, 10000 Zagreb). Do 8. veljače 2019.

1. **Literarno stvaralaštvo**

Literarni radovi ne smiju biti duži od 3 kartice teksta. Autor rada može biti samo jedan učenik, a škola može prijaviti ukupno **do pet** literarnih radova.

Svaki tekst šalje se u **24 tiskana primjerka** sa zapisom svakoga teksta na pojedinačnome CD-u (jedan CD – jedan učenički tekst).  
Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a na zasebnoj stranici treba napisati sljedeće podatke:

* zaporku i razred koji učenik pohađa
* ime i prezime učenika, razred
* naslov rada
* naziv škole, potpunu adresu škole i telefon
* ime i prezime voditelja, **telefon mentora**
* **potpis** voditelja i ravnatelja

**Svaki CD** mora imati **omotnicu** sa sljedećim podatcima:

* kategorija u kojoj se natječe (literarni rad)
* ime i prezime učenika
* naslov rada
* razred
* naziv i adresa škole
* ime i prezime voditelja

1. **Dramsko-scensko stvaralaštvo**

**a)** Pojedinačni nastupi

* kazivanje poezije (pjesme pisane u stihu ili prozi) do **4 minute**
* monolog (ulomak iz književnoga dramskog, filmskog ili proznog djela**)** do **4 minute**
* povijesni govor - do **4 minute**

Izvode se pod istim uvjetima: pod jedinstvenim bijelim svjetlom i bez glazbene pratnje.

U pojedinačnim nastupima za jednu izvedbu škola može prijaviti jednoga učenika, a ukupno **do pet** pojedinačnih nastupa.

**b)** Skupni nastupi

(dramsko-scenska igra, lutkarska predstava, recital – skupno govorenje dramskog

teksta, kazalište sjena)

Skupni nastupi smiju trajati od 5 do 20 minuta.

U izvedbi bilo koje vrste skupnoga nastupa može biti prijavljeno najviše **deset (10) učenika i samo jedan (1) mentor**.

Škola može prijaviti **do dvije** skupne dramsko-scenske igre, lutkarske predstave ili recitala.

Ako dramska skupina izvodi svoj ili još neobjavljeni književni tekst, treba poslati i **cjeloviti** **tekst** predstave u **5 primjeraka**.

Svaki prijavljeni rad / nastup treba sadržavati podatke koji su navedeni u obrascima za prijavu i Katalogu natjecanja i smotri u 2019. godini na internetskoj stranici Agencije za odgoj i obrazovanje. [**www.azoo.hr**](http://www.azoo.hr)

Molimo Vas da osim tih podataka u prijavnici za skupne nastupe navedete **i rekvizite** koje bi vam trebala osigurati škola domaćin.

Smotra LiDraNo 2019. na razini gradskih četvrti: Novi Zagreb-istok, Novi zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče, održat će se u prostorijama I. gimnazije, Av. Dubrovnik 36 - **31. siječnja 2018. i 1.veljače 2019. g.**

Detaljan raspored proba i nastupa te okruglih stolova bit će objavljen na internetskoj stranici I. gimnazije (**www.prva.hr** ) nakon što zaprimimo sve prijave.

Želimo Vam puno uspjeha i dobrodošlicu u našu školu!

Zagreb, 14. siječnja 2019.

Predsjednica povjerenstva:

Ravnateljica: Dunja Marušić Brezetić, prof.

Tajnica povjerenstva: Helena Begić, prof.